റെയില്വേയില് ജോലി വാഗ്ദാനം ചെയ്ത് പണം തട്ടി കരുനാഗപ്പള്ളി സ്വദേശി അറസ്റ്റില് റെയില്വേയില് എഞ്ചിനിയര്, ടി.ടി ഇ തസ്തികകളില് ജോലി വാഗ്ദാനം ചെയ്താണ് ഇയാള് നിരവധി യുവാക്കളില് നിന്ന് പണം തട്ടിയെടുത്തത് കരുനാഗപ്പള്ളി: റെയില്വേയില് ജോലി വാഗ്ദാനംചെയ്ത് ലക്ഷങ്ങള് തട്ടിയ പ്രധാനപ്രതി കരുനാഗപ്പള്ളിയില് അറസ്റ്റില്. പാവുമ്ബ തോട്ടത്തില് വീട്ടില് മുരളീധരനാണ് 64 അറസ്റ്റിലായത്. റെയില്വേയില് എഞ്ചിനിയര്, ടി.ടി ഇ തസ്തികകളില് ജോലി വാഗ്ദാനം ചെയ്താണ് ഇയാള് നിരവധി യുവാക്കളില് നിന്ന് പണം തട്ടിയെടുത്തത്. കരുനാഗപ്പള്ളി, ഓച്ചിറ, പാവുമ്ബ മേഖലയിലെ യുവാക്കളാണ് തട്ടിപ്പിനരയായത്. തമിഴ്നാട് തിരിച്ചിറപ്പള്ളി സെന്ട്രല് റെയില്വേ ഓഫീസിനുസമീപത്തെ സ്ഥലത്ത് യുവാക്കളെ കൊണ്ടുപോയി വ്യാജ വൈദ്യപരിശോധന നടത്തിയിരുന്നു. തിരിച്ചിറപ്പള്ളിയിലെ റെയില്വേ ട്രെയിനിങ് സെന്ററിലേക്ക് എന്നപേരില് വ്യാജ കാള്ലെറ്റര് നല്കിയായിരുന്നു വൈദ്യപരിശോധന. ഇത്തരത്തില് മൊത്തം 70 ലക്ഷം രൂപ തട്ടിയെടുത്തെന്ന പരാതിയിലാണ് മുരളീധരന്, ഗീതാറാണി എന്നിവരുടെപേരില് കേസെടുത്തത്. ഇതിനു പുറനേ റെയില്വേയില് സ്ഥലംമാറ്റം വാങ്ങിനല്കാമെന്നു പറഞ്ഞ് ഒട്ടേറെപ്പേരില്നിന്ന് ഇയാള് പണം തട്ടിയെടുത്തതായും പൊലീസ് അറിയിച്ചു. ഈ കേസിലെ പ്രതിയായ ഗീതാറാണിയെ സമാനമായ കേസില് 2020ല് പൊലീസ് അറസ്റ്റ് ചെയ്തിരുന്നു. സമാനമായ തട്ടിപ്പിന് മുരളീധരന്റെപേരില് എറണാകുളം സെന്ട്രല് പൊലീസ് സ്റ്റേഷനില് കേസ് നിലവിലുണ്ട്. കരുനാഗപ്പള്ളി ഇന്സ്പെക്ടര് ജി.ഗോപകുമാറിന്റെ നേതൃത്വത്തില് എസ്ഐ.മാരായ ജയശങ്കര്, എസ്.രാജേന്ദ്രന്, റസല് ജോര്ജ്, എഎസ്ഐ.മാരായ ഷാജിമോന്, നന്ദകുമാര് എന്നിവരാണ് പ്രതിയെ അറസ്റ്റുചെയ്തത്.